62017TJ0734_INF
Rozsudok Všeobecného súdu (druhá komora) z 26. marca 2020 –ViaSat/Komisia
(vec T‑734/17)
„Prístup k dokumentom – Nariadenie (ES) č. 1049/2001 – Prevádzkovateľ mobilných satelitných systémov – Dokumenty, ktoré v rámci verejného obstarávania Komisii predložil vybratý uchádzač – Implicitné a explicitné zamietnutia prístupu – Výnimka vzťahujúca sa na ochranu obchodných záujmov tretej osoby – Prevažujúci verejný záujem – Čiastočné zamietnutie prístupu“
1.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Nedodržanie lehôt, ktoré boli stanovené na odpovedanie na žiadosť o prístup, Komisiou – Implicitné rozhodnutie o zamietnutí – Zrušenie prijatím výslovného rozhodnutia o zamietnutí – Možnosť podania žaloby voči implicitnému rozhodnutiu – Neexistencia
(nariadenie Európskeho parlamentu a Rady č. 1049/2001, články 7 a 8)
(pozri body 16, 17)
2.
Súdne konanie – Rozhodnutie alebo nariadenie nahradzujúce napadnutý akt v priebehu konania – Návrh na úpravu žaloby – Podmienky
(Rokovací poriadok Všeobecného súdu, článok 86 ods. 1 a 2)
(pozri bod 19)
3.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Povinnosť inštitúcie poskytnúť žiadateľovi pomoc pred tým, ako bude jeho žiadosť zamietnutá
(nariadenie Európskeho parlamentu a Rady č. 1049/2001, článok 6 ods. 2)
(pozri body 24, 25)
4.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Ochrana obchodných záujmov – Zamietnutie prístupu – Povinnosť odôvodnenia – Rozsah – Možnosť opierať sa o všeobecné domnienky, ktoré sa uplatňujú na určité kategórie dokumentov
(článok 296 ZFEÚ; nariadenie Európskeho parlamentu a Rady č. 1049/2001, článok 4 ods. 2 prvá zarážka)
(pozri body 38 – 41)
5.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Ochrana obchodných záujmov – Pôsobnosť – Ponuky predložené uchádzačmi o verejnú zákazku – Zahrnutie – Všeobecná domnienka o uplatnení výnimky z práva na prístup
(nariadenie Európskeho parlamentu a Rady č. 1049/2001, článok 4 ods. 2 prvá zarážka)
(pozri body 42, 43, 55, 57 – 59, 61 – 63, 97)
6.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Zamietnutie prístupu – Možnosť opierať sa o všeobecné domnienky, ktoré sa uplatňujú na určité kategórie dokumentov – Povinnosť individuálneho preskúmania všetkých dokumentov, ktorých sa týka všeobecná žiadosť o prístup – Neexistencia
(nariadenie Európskeho parlamentu a Rady č. 1049/2001, článok 4)
(pozri body 45, 65, 92)
7.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Ochrana obchodných záujmov – Prevažujúci verejný záujem, ktorý odôvodňuje zverejnenie dokumentov – Odvolávanie sa na zásadu transparentnosti – Nevyhnutnosť uplatniť konkrétne tvrdenia týkajúce sa prejednávanej veci – Dôkazné bremeno
(nariadenie Európskeho parlamentu a Rady č. 1049/2001, článok 4 ods. 2)
(pozri body 44, 76 – 79, 81 – 86, 97)
8.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Ochrana obchodných záujmov – Odvolávanie sa pri požadovaných dokumentoch na všeobecnú domnienku o uplatnení výnimky – Účinky uplatnenia domnienky – Čiastočné zverejnenie obsahu – Vylúčenie
(nariadenie Európskeho parlamentu a Rady č. 1049/2001, článok 4 ods. 2 prvá zarážka a článok 4 ods. 6)
(pozri body 92 – 94, 97, 98)
9.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Zamietnutie založené na viacerých výnimkách – Prípustnosť
(nariadenie Európskeho parlamentu a Rady č. 1049/2001)
(pozri bod 96)
Predmet
Návrh na základe článku 263 ZFEÚ na zrušenie implicitného rozhodnutia Komisie o zamietnutí opakovanej žiadosti žalobkyne z 10. júla 2017 o prístup k všetkým informáciám, ktoré poskytli spoločnosti Inmarsat plc, Inmarsat Ventures alebo jej dcérske spoločnosti v rámci ich účasti na verejnom obstarávaní Európskej únie, ktoré viedlo k prijatiu rozhodnutia Komisie 2009/449/ES z 13. mája 2009 o výbere prevádzkovateľov celoeurópskych systémov poskytujúcich mobilné satelitné služby (MSS) (Ú. v. EÚ 2009, L 149, s. 65), a k akejkoľvek výmene informácií v tejto súvislosti medzi spoločnosťou Inmarsat a Komisiou, ako aj na zrušenie rozhodnutia Komisie C(2018) 180 final z 11. januára 2018, ktorým sa zamieta prístup k týmto informáciám
Výrok
1.
Konanie o veci zákonnosti implicitného rozhodnutia Európskej komisie o zamietnutí opakovanej žiadosti žalobkyne z 10. júla 2017 o prístup k všetkým informáciám, ktoré poskytli spoločnosti Inmarsat plc, Inmarsat Ventures Ltd alebo jej dcérske spoločnosti v rámci ich účasti na verejnom obstarávaní Európskej únie, ktoré viedlo k prijatiu rozhodnutia Komisie 2009/449/ES z 13. mája 2009 o výbere prevádzkovateľov celoeurópskych systémov poskytujúcich mobilné satelitné služby (MSS), a k akejkoľvek výmene informácií v tejto súvislosti medzi spoločnosťou Inmarsat a Komisiou, sa zastavuje.
2.
V zostávajúcej časti sa žaloba zamieta.
3.
ViaSat, Inc., znáša tri štvrtiny svojich vlastných trov konania a je povinná nahradiť tri štvrtiny trov konania vynaložených Komisiou a spoločnosťou Inmarsat Ventures.
4.
Komisia znáša jednu štvrtinu svojich vlastných trov konania a je povinná nahradiť jednu štvrtinu trov konania vynaložených spoločnosťami ViaSat a Inmarsat Ventures.